موتی رام بھٹ

موتی رام بھٹ (؛ 1866ء–1896ء) نیپالی شاعر اور ادیب تھے۔ نیپالی ادب کے لیے ان کی بے مثال خدمات ہیں۔ انہوں نے گویا نیپالی ادب میں نئی روح پھونکی۔ وہ موتی رام ہی تھے جنہوں نے نیپالی ادیب بھانو بھکت آچاریہ کی راماین کو شائع کر کے فروغ دیا اور نیپال بھر میں پھیلایا اور یوں نیپالی زبان اور ادب کا نیا عہد شروع ہوا۔

سوانح 
1866ء (مطابق 1923 وکرم سمبت) میں نیپال کے شہر کھٹمنڈو کے مقام بھوسیکو ٹولما (भोसिको टोलमा) میں پیدا ہوئے۔ ابتدائی تعلیم بنارس میں ہوئی جہاں انہوں نے سنسکرت، ہندی اور انگریزی کے علاوہ اردو اور فارسی بھی سیکھی۔ بعد میں وہ کھٹمنڈو کے دربار اسکول میں شریک ہوا اور انٹرنس امتحان کامیاب کرنے کے بعد کلکتہ کے ایک کالج میں داخلہ لیا۔ وہاں ان کی ملاقات ہندی کے ادیب بھارتیندو ہریش چندر سے ہوئی جو ان کے دوست اور رہبر بن گئے۔ بنارس میں وہ رام کرشن برما کے "بھارت جیون پریس" سے منسلک رہے اور وہیں سے "بھارت جیون" کے نام سے نیپالی میں ایک رسالہ نکالا۔ اس کے علاوہ انہوں نے وہیں سے بھانو بھکت آچاریہ کی راماین اور کئی کتابیں جن میں بھانو بھکت آچاریہ کی سوانح حیات بھی شامل ہے، شائع کیں۔ انہوں نے کئی کتابیں لکھیں جن میں شکنتلا، پریہ درشکا، گجندرمکش، پرہلادبھکتی کتھا، اوشاچرتر وغیرہ مقبول ہیں۔ 1896ء (مطابق 1953 وکرم سمبت) میں علالت کے بعد ان کا انتقال ہو گیا۔

موتی رام نے نیپال میں پہلا کتب خانہ قائم کیا تھا۔ بعد میں یہی کتب خانہ مطالعہ اور علمی گفتگو کے لیے مرکز اور شعور اجاگر کرنے کا فورم بنا۔ موتی رام ایک انقلابی مصنف تھے، ان سے قبل شعرا، مصنفین قدیم طرز تحریر اپناتے تھے۔ موتی عام نے اس روایت کو توڑا اور اس زبان میں لکھا جس کو تمام سمجھ سکیں۔ ترتیب اور آہنگ موتی رام کی نظموں کا معیاری فارمولا جیسا ہے۔ یہی طرز موتی رام کی پہچان ہے۔

حوالہ جات 

1923ء کی پیدائشیں
1953ء کی وفیات
باہن شخصیات
بیسویں صدی کے شعرا
بیسویں صدی کے نیپالی مصنفین
نیپالی مرد شعرا
نیپالی شعراء
1996ء کی وفیات
انیسویں صدی کے شعرا
کھس شخصیات
انیسویں صدی کے نیپالی مصنفین
کاٹھمانڈو ضلع کی شخصیات
نیپالی زبان کے شعراء
نیپالی مضمون نگار
نیپالی ڈراما نگار اور ڈراما نویس
دربار ہائی اسکول کے فضلا
نیپال کے قومی ہیرو
نیپالی ہندو
ویکی ڈیٹا سے مطابقت رکھنے والی مختصر تفصیل